**Πρότυπο καταστατικό για τη σύσταση Κοινωνικού Συνεταιρισμού Περιορισμένης Ευθύνης**

*Το πρότυπο καταστατικό του Κοινωνικού Συνεταιρισμού Περιορισμένης Ευθύνης περιλαμβάνει:*

*α) είτε μόνο το ελάχιστο υποχρεωτικό περιεχόμενο για το οποίο σύμφωνα με την παρ. 3 του άρθρου 12 του ν. 2716/1999, ισχύει η παρ. 4 του άρθρου 1 του ν. 1667/1986 (πρότυπο καταστατικό),*

*β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΚΟΙΝΩΝΙΚΟΥ ΣΥΝΕΤΑΙΡΙΣΜΟΥ ΠΕΡΙΟΡΙΣΜΕΝΗΣ ΕΥΘΥΝΗΣ ΜΕ ΤΗΝ ΕΠΩΝΥΜΙΑ «……………….»**

*(****Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ)***

**Άρθρο 1**

**Σύσταση- Εταιρικός Τύπος - Επωνυμία**

Συστήνεται με το παρόν καταστατικό Κοινωνικός Συνεταιρισμός Περιορισμένης Ευθύνης με την επωνυμία «....................................... Κοινωνικός Συνεταιρισμός Περιορισμένης Ευθύνης» (ή «…… Κοι.Σ.Π.Ε») και το διακριτικό τίτλο «.................................».

Για τις διεθνείς συναλλαγές η ανωτέρω επωνυμία αποδίδεται «……..Limited Liability Social Cooperative» και ο διακριτικός τίτλος αποδίδεται «........................».

**Άρθρο 2**

**Έδρα**

Έδρα του συνεταιρισμού ορίζεται ο Δήμος ............................. του νομού ......................

**Άρθρο 3**

**Σκοπός - Δραστηριότητες**

Α. Για τη λειτουργία του συνεταιρισμού έχει χορηγηθεί η υπ΄αρ. ……………… απόφαση έγκρισης άδειας σκοπιμότητας από τον Υπουργό Υγείας.

Β. Οι δραστηριότητες του συνεταιρισμού είναι οι εξής:

.........................................................................................................................................

**Άρθρο 4**

**Διάρκεια**

Η διάρκεια του συνεταιρισμού ορίζεται σε ........... (…) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια του αστικού συνεταιρισμού είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Κεφάλαιο - Συνεταιριστική μερίδα**

Α. Το συνολικό κεφάλαιο του συνεταιρισμού ανέρχεται στο ποσό των ……….. ευρώ (00,00 €).

Β. Το ύψος της συνεταιριστικής μερίδας (υποχρεωτικής και προαιρετικής) ορίζεται στο ποσό των ............. ευρώ (00,00 €).

**Άρθρο 6**

**Ιδρυτικά μέλη του Συνεταιρισμού**

(*τουλάχιστον δεκαπέντε (15*) *μέλη)*

Τα ιδρυτικά μέλη του συνεταιρισμού είναι τα εξής:

(*για ιδρυτή φυσικό πρόσωπο*)

1.Ο/Η ..............................., όνομα πατρός: …………. και Α.Φ.Μ. …………… κ.ο.κ.

(*για ιδρυτή νομικό πρόσωπο ιδιωτικού δικαίου*) ..........................................

2. Η εταιρεία με την επωνυμία «………………», αρ. Γ.Ε.ΜΗ. …………., Α.Φ.Μ. ……………… και έδρα: δήμος ………, οδός …….., αρ. ….., την οποία εκπροσωπεί νομίμως ο/η..................., όνομα πατρός: …………………….. και Α.Φ.Μ. …………………… κ.ο.κ.

(*για ιδρυτή νομικό πρόσωπο δημοσίου δικαίου*) ..........................................

3.Το Ν.Π.Δ.Δ. με την ονομασία «.............................», Α.Φ.Μ. .......... έδρα: δήμος ………, οδός …….., αρ. ….., έδρα ………. και αριθμό απόφασης σύστασης ………. (ΦΕΚ ….), την οποία εκπροσωπεί νομίμως ο/η ........................., όνομα πατρός: …………. και Α.Φ.Μ. ………….. κ.ο.κ.

**Άρθρο 7**

**Όροι εισόδου και εξόδου των μελών**

Α. Για την είσοδο νέου μέλους στο συνεταιρισμό μετά τη σύσταση ισχύουν τα εξής:

....................................................................................................................................

Β. Για την έξοδο μέλους από τον συνεταιρισμό ισχύουν τα εξής:

...................................................................................................................................

**Άρθρο 8**

**Έκταση της ευθύνης των μελών**

Οι μέλη ευθύνονται έως το ποσό της συνεταιριστικής τους μερίδας για τα χρέη του συνεταιρισμού προς τρίτους.

**Άρθρο 9**

**Προσωρινή διοικητική επιτροπή**

*(τουλάχιστον τρία μέλη)*

Τα μέλη της προσωρινής διοικητικής επιτροπής που θα μεριμνήσει για την έγκριση του καταστατικού και τη σύγκληση της πρώτης Γενικής Συνέλευσης για ανάδειξη των οργάνων διοίκησης της Κοι.Σ.Π.Ε., είναι:

1. Ο/Η ..............................................., όνομα πατρός: ……… και Α.Φ.Μ.. ……. κ.ο.κ.

**Άρθρο 10**

**Διαχειριστική χρήση**

Η διαχειριστική χρήση είναι ετήσια και λήγει την 31η Δεκεμβρίου. Η πρώτη διαχειριστική χρήση αρχίζει από την καταχώριση της πράξης σύστασης του συνεταιρισμού στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

***(II. ΠΡΟΣΘΕΤΟ ΠΕΡΙΕΧΟΜΕΝΟ)***

*(Οι ιδρυτές μπορούν να προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 11**

**...............................**

**Άρθρο 12**

**................................**

***(III. ΑΚΡΟΤΕΛΕΥΤΙΟ ΑΡΘΡΟ)***

**Άρθρο …**

**Λοιπά θέματα**

Για όσα θέματα δεν ρυθμίζονται με το παρόν καταστατικό εφαρμόζονται οι λοιπές διατάξεις του ν. 2716/1999 σε συνδυασμό με τις διατάξεις του ν. 1667/1986, όπως ισχύει.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η ............................ όνομα πατρός: …………. και Α.Φ.Μ. ……………....κ.ο.κ.

1. Η εταιρεία με την επωνυμία «..............................», αρ. Γ.Ε.ΜΗ. ......................, Α.Φ.Μ. ............................ και έδρα: δήμος ………, οδός …….., αρ. ….., την οποία εκπροσωπεί νομίμως για την υπογραφή του παρόντος ο/η ..............................., όνομα πατρός ……………. και Α.Φ.Μ. …….. κ.ο.κ.
2. Το Ν.Π.Δ.Δ. με την ονομασία «.....................», Α.Φ.Μ. .........................., έδρα: δήμος ………, οδός …….., αρ. ….., έδρα ………. και αριθμό απόφασης σύστασης ………. (ΦΕΚ ….), την οποία εκπροσωπεί νομίμως για την υπογραφή του παρόντος ο/η ..............................., όνομα πατρός: ……. και Α.Φ.Μ. ……………. κ.ο.κ.

ή

*(Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα):*

1. Ο/Η …………………, όνομα πατρός: ……… με Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η …………………….., όνομα πατρός: ……………. και Α.Φ.Μ. κ.ο.κ.

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

**ΚΟΙΝΩΝΙΚΟΣ ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ ΕΥΘΥΝΗΣ (Κοι.Σ.Π.Ε.)**

1. Ο Κοι.Σ.Π.Ε. είναι Ν.Π.Ι.Δ με εμπορική ιδιότητα που αποβλέπει στην κοινωνικο- οικονομική ενσωμάτωση και επαγγελματική ένταξη των ατόμων με σοβαρά ψυχοκοινωνικά προβλήματα και συμβάλλει στη θεραπεία τους και στην οικονομική τους αυτάρκεια. Διέπεται από τις διατάξεις του ν. 2716/1999 και συμπληρωματικά από τις διατάξεις του ν. 1667/1986.

2. Συστήνεται στις  Υπηρεσίας Μιας Στάσης  του Υπουργείου Κοινωνικής Συνοχής και Οικογένειας, σύμφωνα με το άρθρο  8  του ν. 4919/2022 ή στην e-ΥΜΣ του  άρθρου 12 του ν. 4919/2022 και αποκτά νομική προσωπικότητα και εμπορική ιδιότητα με την καταχώριση της εταιρικής σύμβασης στο Γ.Ε.ΜΗ.

3. Για τη λειτουργία του απαιτείται άδεια σκοπιμότητας, η οποία χορηγείται από τον Υπουργό Υγείας και Πρόνοιας μετά από εξέταση του προτεινομένου καταστατικού και αφού ληφθούν υπόψη οι δυνατότητες των Μονάδων Ψυχικής Υγείας, τα αναπτυξιακά δεδομένα της περιοχής δράσης και η γνώμη του Τομέα Ψυχικής Υγείας.

4. Εφόσον από ειδικότερες διατάξεις απαιτείται συμβολαιογραφικό έγγραφο, δεν μπορεί να γίνει χρήση του παρόντος πρότυπου καταστατικού.

5. Δύναται να συστήνεται και να λειτουργεί ένας Κοι.Σ.Π.Ε. ανά περιφερειακή ενότητα, ενώ στην Αττική και στη Θεσσαλονίκη δύναται να συστήνεται ένας Κοι.Σ.Π.Ε ανά Τομέα Ψυχικής Υγείας.

**Οδηγίες συμπλήρωσης πρότυπου καταστατικού**

*Στην περίπτωση σύστασης του Κοι.Σ.Π.Ε μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της  Υπηρεσίας Γ.Ε.ΜΗ. του Υπουργείου Κοινωνικής Συνοχής και Οικογένειας, η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές. Και στις δυο περιπτώσεις απαιτείται η ηλεκτρονική υποβολή ή κατάθεση στην αρμόδια Υπηρεσία Γ.Ε.ΜΗ., της άδειας σκοπιμότητας του Υπουργού Υγείας.*

**I. Υποχρεωτικό περιεχόμενο**

**Άρθρο 1**

1. Η  επωνυμία των Κοινωνικών Συνεταιρισμών Περιορισμένης Ευθύνης διακρίνεται από την επωνυμία άλλων συνεταιρισμών, οι οποίοι εδρεύουν στον ίδιο δήμο, αναπτύσσουν τις δραστηριότητές τους στον ίδιο Τομέα Ψυχικής Υγείας και έχουν τον ίδιο ή παρεμφερή σκοπό. Στην επωνυμία δεν επιτρέπεται να περιλαμβάνονται ονόματα φυσικών προσώπων ή επωνυμίες άλλων νομικών προσώπων.

2. Στην επωνυμία θα πρέπει να περιέχονται υποχρεωτικά οι λέξεις «Κοινωνικός Συνεταιρισμός Περιορισμένης Ευθύνης» ή το ακρωνύμιο «Κοι.Σ.Π.Ε».

3. Η προσθήκη του διακριτικού τίτλου είναι προαιρετική.

4. Για τις διεθνείς συναλλαγές το λεκτικό αποδίδεται αυτόματα με λατινικούς χαρακτήρες, ενώ ο  νομικός τύπος αποδίδεται υποχρεωτικά με τις λέξεις «Limited Liability Social Cooperative».

5. Η επιλογή και δέσμευση  επωνυμίας και διακριτικού τίτλου γίνεται σύμφωνα με τα άρθρα  53-55 του ν. 4919/2022.

**Άρθρο** **2**

**1.**  Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

**Άρθρο** **3**

1. Στο σκοπό περιλαμβάνονται το/τα  αντικείμενα δραστηριότητας του Κοι.Σ.Π.Ε. Οι Κοι.Σ.Π.Ε αποτελούν Μονάδες Ψυχικής Υγείας, οι οποίοι εντάσσονται στους Τομείς Ψυχικής Υγείας. Η μέριμνα για την ανάπτυξή τους και η εποπτεία τους ανήκουν στον Υπουργό Υγείας και Πρόνοιας και ασκούνται μέσω της Διεύθυνσης Ψυχικής Υγείας.

2. Οι Κοι.Σ.Π.Ε μπορούν να είναι ταυτόχρονα παραγωγικές, καταναλωτικές, εμπορικές, προμηθευτικές, μεταφορικές, τουριστικές, οικοδομικές, πιστωτικές, αναπτυξιακές, κοινωνικές, εκπαιδευτικές και πολιτιστικές μονάδες και να αναπτύσσουν οποιαδήποτε οικονομική δραστηριότητα (αγροτική, κτηνοτροφική, μελισσοκομική, αλιευτική, δασική, βιομηχανική, βιοτεχνική, ξενοδοχειακή, εμπορική, παροχής υπηρεσιών, κοινωνικής ανάπτυξης).

3. Ειδικά στη σύσταση εταιρείας μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμου<https://www.aade.gr/epiheiriseis/forologikes-ypiresies/mitroo/allagi-antistoihisi-kad>

 4. Στην Κοιν.Σ.Επ. απαγορεύεται η άσκηση δραστηριότητας για την οποία από τον νόμο έχει οριστεί αποκλειστικός εταιρικός τύπος.

**Άρθρο 4**

Η διάρκεια του Κοι.Σ.Π.Ε μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

**Άρθρο 5**

Ορίζεται το ύψος του συνεταιριστικού κεφαλαίου Κάθε μέλος εγγράφεται με μια υποχρεωτική συνεταιριστική μερίδα που καθορίζεται στο καταστατικό, η οποία είναι αδιαίρετη και ίση για όλα τα μέλη.

**Άρθρο 6**

1. Αναφέρονται τα στοιχεία των φυσικών και νομικών προσώπων που είναι μέλη του συνεταιρισμού, από τα οποία, σύμφωνα με την παρ. 4 του άρθρου 12 του ν. 2716/1999:

α. το 35% τουλάχιστον του συνόλου των μελών θα πρέπει να είναι φυσικά πρόσωπα με ψυχική διαταραχή.

β. το 45% τουλάχιστον του συνόλου των μελών θα πρέπει να  είναι ενήλικες που εργάζονται στο χώρο της ψυχικής υγείας και

γ. να μην υπερβαίνουν το 20% μέλη που είναι Δήμοι, Κοινότητες ή άλλα φυσικά ή νομικά πρόσωπα δημοσίου ή ιδιωτικού δικαίου.

2. Μέλη των Κοι.Σ.Π.Ε. δεν μπορεί να γίνουν νομικά ή φυσικά πρόσωπα τα οποία μετέχουν σε άλλο συνεταιρισμό, ο οποίος έχει τον ίδιο ή παρεμφερή σκοπό και έχει την έδρα του στον ίδιο Τομέα Ψυχικής Υγείας.

**Άρθρο 7**

Ορίζονται οι όροι εισόδου και εξόδου των μελών σύμφωνα με παρ. 6 του άρθρου 12 του ν. 2716/1999.

**Άρθρο 8**

Σύμφωνα με το άρθρο 12 του ν. 2716/1999 η ευθύνη των μελών υφίσταται και για χρέη που είχαν δημιουργηθεί πριν γίνουν μέλη και δεν περιλαμβάνει τα χρέη που δημιουργήθηκαν μετά την έξοδό τους. Η σχετική αξίωση παραγράφεται μετά την παρέλευση ενός (1) έτους από την έξοδο του μέλους ή από την περάτωση της πτώχευσης ή της εκκαθάρισης. Δεν απαγγέλλεται ποτέ προσωπική κράτηση κατά των μελών των οργάνων των συνεταιρισμών για χρέη προς τρίτους και προς το Δημόσιο, καθώς και για χρέη μεταξύ μελών και συνεταιρισμών.

**Άρθρο 9**

Ορίζεται η προσωρινή διοικητική επιτροπή, αποτελούμενη από τουλάχιστον τρία (3) μέλη με σκοπό να  μεριμνήσει  για την έγκριση του  καταστατικού και τη σύγκληση της πρώτης γενικής συνέλευσης για  ανάδειξη των οργάνων διοίκησης του συνεταιρισμού.

**Άρθρο 10**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 10  που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 10).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον ν. 2716/1999, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης του Κοι.Σ.Π.Ε μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία Γ.Ε.ΜΗ.  προκύψει  παράβαση αυτών,  επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο ….**

(*στην e-ΥΜΣ αριθμείται αυτόματα από το σύστημα*)

1. Όλα τα μέλη του Κοι.Σ.Π.Ε οφείλουν να υπογράψουν την καταστατική σύμβαση σύμφωνα με τα μέσα υπογραφής που αναφέρονται στις διατάξεις του ν. 4919/2022.

2.  Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) τα μέσα αυτά είναι ηλεκτρονική υπογραφή (π.χ. κωδικοί TAXISNET) ή ψηφιακή υπογραφή.